അഫ്ഗാനിസ്ഥാന്റെ ഇടക്കാല കാവല് പ്രസിഡന്റ് താനെന്ന് സ്വയം പ്രഖ്യാപിച്ച് അമറുള്ള സലെ കാബൂള്: പ്രസിഡന്റിന്റെ അസാനിധ്യത്തില് അഫ്ഗാനിസ്ഥാന്റെ ഇടക്കാല കാവല് പ്രസിഡന്റ് താനായിരിക്കുനെന്ന് പ്രഖ്യാപിച്ച് മുന്നോട്ട് വന്നിരിക്കുകയാണ് അഫ്ഗാന് വൈസ് പ്രസിഡന്റ്. ട്വിറ്ററിലൂടെയാണ് അദ്ദേഹം അവകാശവാദം ഉന്നയിച്ചത്.അഫ്ഗാനിസ്ഥാന് ഭരണഘടന പ്രകാരം പ്രസിഡന്റിന്റെ അസാനിധ്യത്തില് വൈസ് പ്രസിഡന്റിനാണ് താല്ക്കാലിക ചുമതല. രാജ്യത്ത് നിന്നും പലായനം ചെയ്തിട്ടില്ലെന്നും ജനങ്ങളോടൊപ്പമുണ്ടെന്നും പൊരുതാനാണ് തീരുമാനമെന്നും അദ്ദേഹം ട്വിറ്ററില് കുറിച്ചു.താലിബാന്റെ മുമ്ബില് മുട്ട് മടക്കില്ലെന്നും അമറുള്ള സലെ കൂട്ടിചേര്ത്തു. ഒളിവില് പോകുന്നതിന് മുമ്ബായിരിക്കും സലെ ട്വീറ്റ് ചെയ്തിരിക്കുകയെന്ന് റിപ്പോര്ട്ടുകള് പറയുന്നു. താലിബാന് അഫ്ഗാന് ഭരണം പിടിച്ചെടുത്തശേഷം മുന്പ്രസിഡന്റ് രാജ്യം വിട്ടിരുന്നു.അതിന് പിന്നാലെയാണ് വൈസ് പ്രസിഡന്റിന്റെ ഈപ്രഖ്യാപനം.അഫ്ഗാനിസ്ഥാനില് ആഭ്യന്തരകലഹം അതിരൂക്ഷമായ സാഹചര്യമാണ് നിലവിലുള്ളത്.ദിവസേന പതിനായിരക്കണക്കിന് ആളുകളാണ് അഫ്ഗാനിസ്ഥാന് ഉപേക്ഷിച്ച് പലായനം ചെയ്യുന്നത്.വൈസ് പ്രസിഡന്റിന്റെ പ്രഖ്യാപനത്തെ ഏറെ ആശ്ചര്യത്തോടെയാണ് ലോകം ഉറ്റുനോക്കുന്നത്.